CELEX: 62010TA0564(01)
Language: el
Date: 2017-09-26 00:00:00
Title: Υπόθεση T-564/10 RENV: Απόφαση του Γενικού Δικαστηρίου της 26ης Σεπτεμβρίου 2017 — Quimitécnica.com και de Mello κατά Επιτροπής (Ανταγωνισμός — Συμπράξεις — Ευρωπαϊκή αγορά φωσφορικών αλάτων για τη διατροφή ζώων — Πρόστιμο επιβληθέν αλληλεγγύως και εις ολόκληρον κατά το πέρας διαδικασίας διακανονισμού — Καταβολή σε δόσεις — Απόφαση με την οποία διατάσσεται η σύσταση τραπεζικής εγγυήσεως από τράπεζα με μακροπρόθεσμη χρηματοπιστωτική αξιολόγηση «AA» — Προσφυγή ακυρώσεως — Πράξη δεκτική προσφυγής — Παραδεκτό — Υποχρέωση αιτιολογήσεως — Αναλογικότητα)

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/25
            
         Απόφαση του Γενικού Δικαστηρίου της 26ης Σεπτεμβρίου 2017 — Quimitécnica.com και de Mello κατά Επιτροπής
   (Υπόθεση T-564/10 RENV) (1)
   
   ((Ανταγωνισμός - Συμπράξεις - Ευρωπαϊκή αγορά φωσφορικών αλάτων για τη διατροφή ζώων - Πρόστιμο επιβληθέν αλληλεγγύως και εις ολόκληρον κατά το πέρας διαδικασίας διακανονισμού - Καταβολή σε δόσεις - Απόφαση με την οποία διατάσσεται η σύσταση τραπεζικής εγγυήσεως από τράπεζα με μακροπρόθεσμη χρηματοπιστωτική αξιολόγηση «AA» - Προσφυγή ακυρώσεως - Πράξη δεκτική προσφυγής - Παραδεκτό - Υποχρέωση αιτιολογήσεως - Αναλογικότητα))
   (2017/C 374/37)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσες: Quimitécnica.com — Comércio e Indústria Química, SA (Lordelo, Πορτογαλία) και José de Mello — Sociedade Gestora de Participações Sociais, SA (Λισσαβώνα, Πορτογαλία) (εκπρόσωπος: J. Calheiros, δικηγόρος)
   
      Καθής: Ευρωπαϊκή Επιτροπή (εκπρόσωποι: V. Bottka και B. Mongin, επικουρούμενοι από τους M. Marques Mendes και A. Dias Henriques, δικηγόρους)
   
      Αντικείμενο
   
   Αίτημα, βάσει του άρθρου 263 ΣΛΕΕ, για τη μερική ακύρωση της αποφάσεως που φέρεται να περιέχεται στην από 8 Οκτωβρίου 2010 επιστολή του υπολόγου της Επιτροπής, σχετικά με την καταβολή των προστίμων που επιβλήθηκαν στις προσφεύγουσες λόγω παραβάσεως των κανόνων περί ανταγωνισμού με την απόφαση C(2010) 5004 τελικό της Επιτροπής, της 20ής Ιουλίου 2010, περί διαδικασίας εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38.886 — Φωσφορικά άλατα για τη διατροφή ζώων), καθόσον με την εν λόγω επιστολή επιβάλλεται η σύσταση τραπεζικής εγγυήσεως από τράπεζα η οποία έχει λάβει μακροπρόθεσμη χρηματοπιστωτική αξιολόγηση «AA» προκειμένου να γίνει δεκτό το αίτημα των προσφευγουσών να τους χορηγηθεί επιπλέον προθεσμία για την καταβολή του προστίμου το οποίο τους επιβλήθηκε αλληλεγγύως και εις ολόκληρον.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την ένσταση απαραδέκτου.
            
         
               2)
            
            
               Απορρίπτει την προσφυγή.
            
         
               3)
            
            
               Η Ευρωπαϊκή Επιτροπή φέρει τα δικαστικά έξοδά της, καθώς και τα έξοδα στα οποία υποβλήθηκαν οι Quimitécnica.com — Comércio e Indústria Química, SA και José de Mello — Sociedade Gestora de Participações Sociais, SA στο πλαίσιο της ενώπιον του Δικαστηρίου αναιρετικής διαδικασίας, καθώς και στο πλαίσιο της προγενέστερης της αιτήσεως αναιρέσεως διαδικασίας ενώπιον του Γενικού Δικαστηρίου.
            
         
               4)
            
            
               Η Quimitécnica.com — Comércio e Indústria Química, η José de Mello — Sociedade Gestora de Participações Sociais και η Επιτροπή φέρουν η καθεμία τα έξοδα στα οποία υποβλήθηκε στο πλαίσιο της διαδικασίας αναπομπής ενώπιον του Γενικού Δικαστηρίου.
            
         
      (1)  EE C 55 της 19.2.2011.